Συντεταγμένες: 49°30′15.3″N 5°56′54.2″E﻿ / ﻿49.504250°N 5.948389°E﻿ / 49.504250; 5.948389

Κτήριο του πανεπιστημίου στην Πανεπιστημιούπολη Μπελβάλ.
Το κεντρικό κτήριο του πανεπιστημίου στην Πανεπιστημιούπολη Λίμπερτσμπεργκ.
Αεροφωτογραφία της Πανεπιστημιούπολης Κίρχμπεργκ.
Το **Πανεπιστήμιο του Λουξεμβούργου** (γαλλ. *Université du Luxembourg*, γερμ. *Universität Luxemburg*, λουξ. *Universitéit Lëtzebuerg*) είναι δημόσιο ερευνητικό πανεπιστήμιο στο Λουξεμβούργο.

Ιστορία
-------

Το πανεπιστήμιο ιδρύθηκε το 2003, ύστερα από τη συγχώνευση τεσσάρων εκπαιδευτικών και ερευνητικών φορέων: του Πανεπιστημιακού Κέντρου, του Ανώτατου Ινστιτούτου Σπουδών και Έρευνας Παιδαγωγικών, του Ανώτατου Ινστιτούτου Τεχνολογίας και του Ανώτατου Ινστιτούτου Εκπαιδευτικών και Κοινωνικών Σπουδών. Το πανεπιστήμιο είναι το μοναδικό δημόσιο πανεπιστήμιο στο Λουξεμβούργο.

Περιγραφή
---------

Το πανεπιστήμιο αποτελείται από τρεις πανεπιστημιουπόλεις: την Πανεπιστημιούπολη Μπελβάλ, την Πανεπιστημιούπολη Κίρχμπεργκ και την Πανεπιστημιούπολη Λίμπερτσμπεργκ.

Το πανεπιστήμιο διοικείται από ένα διοικητικό συμβούλιο, τον πρύτανη και ένα συμβούλιο ιδρύματος. Σημερινός πρύτανης του Πανεπιστημίου του Λουξεμβούργου είναι ο Γενς Κρέισελ.

### Ακαδημαϊκά ζητήματα

Το πανεπιστήμιο προσφέρει 14 προγράμματα προπτυχιακά προγράμματα, 42 μεταπτυχιακά προγράμματα και διδακτορικά προγράμματα. Κατά τις προπτυχιακές σπουδές, ένα εξάμηνο πραγματοποιείται στο εξωτερικό. Το πανεπιστήμιο προσφέρει, επίσης, 16 προγράμματα επαγγελματικής εκπαίδευσης και προγράμματα διά βίου μάθησης.

Το πανεπιστήμιο είναι δίγλωσσο. Τα μαθήματα διδάσκονται, σε γενικές γραμμές, σε δύο γλώσσες, είτε στα γαλλικά και στα αγγλικά είτε στα γαλλικά και στα γερμανικά. Ορισμένα μαθήματα διδάσκονται σε τρεις γλώσσες και ορισμένα διδάσκονται εξ ολοκλήρου στα αγγλικά.

Το πανεπιστήμιο διαθέτει τρεις σχολές, τη Σχολή Επιστημών, Τεχνολογίας και Ιατρικής, τη Σχολή Νομικών, Οικονομικών και Χρηματοοικονομικών και τη Σχολή Ανθρωπιστικών, Παιδαγωγικών και Κοινωνικών Επιστημών. Το πανεπιστήμιο διαθέτει, επίσης, και τρία διεπιστημονικά κέντρα, το Διεπιστημονικό Κέντρο Ασφάλειας, Αξιοπιστίας και Εμπιστοσύνης, το Κέντρο Βιοϊατρικής Συστημάτων του Λουξεμβούργου και το Κέντρο Σύγχρονης και Ψηφιακής Ιστορίας του Λουξεμβούργου. Όλες οι σχολές προσφέρουν προπτυχιακά, μεταπτυχιακά, διδακτορικά και επαγγελματικά προγράμματα.

### Δημογραφικά στοιχεία

Τον Μάρτιο του 2021, στο πανεπιστήμιο ήταν εγγεγραμμένοι 6.783 φοιτητές, 950 υποψήφιοι διδάκτορες, 2.245 εργαζόμενοι, 1.420 ακαδημαϊκοί και 283 καθηγητές.

Το 2021, το πανεπιστήμιο αποτελούνταν από 4.858 φοιτητές πλήρους φοίτησης και η αναλογία φοιτητών-διδασκόντων ανερχόταν σε 19 φοιτητές ανά διδάσκοντα. Το ίδιο έτος, το 51% των φοιτητών ήταν αλλοδαποί.

Έρευνα
------

Τον Μάρτιο του 2021, στο πανεπιστήμιο λειτουργούσαν 1.000 ερευνητικά προγράμματα και 114 προγράμματα Horizon 2020. Το 2020, το σύνολο των ερευνητών του πανεπιστημίου παρήγαγε 2.104 δημοσιεύσεις.

Αξιοσημείωτα πρόσωπα
--------------------

Από το Πανεπιστήμιο του Λουξεμβούργου έχουν αποφοιτήσει πάνω από 11.000 απόφοιτοι.

### Αξιοσημείωτο διδακτικό προσωπικό

* Ρενέ Βέγκενερ (δημοσιογράφος, κοινωνιολόγος, ιστορικός και πρώην πολιτικός)
* Φόλκερ Ζοτς (φιλόσοφος, θρησκειολόγος, μελετητής του βουδισμού)
* Νόρμπερτ φον Κουνίτσκι (οικονομολόγος, πρώην πρόεδρος του πανεπιστημίου)
* Ζαν-Πολ Λένερς (ιστορικός)
* Άλεξ Μπιριούκοφ (κρυπτογράφος)
* Ρομπέρ Μπρισάρ (φιλόσοφος)
* Ζαν Πέιφερ (ιστορικός των μαθηματικών)
* Μάρτιν Σλίχενμαϊερ (μαθηματικός)
* Έμμα Σιμάνσκι (χημικός, μηχανικός περιβάλλοντος)
* Φρανσουά Ταβενάς (μηχανικός)
* Λέον φαν ντερ Τόρε (επιστήμονας υπολογιστών)
* Εμίλ Χάαγκ (ιστορικός, εθνικός πρόεδρος της συνομοσπονδίας δημοσίων υπαλλήλων)
* Ντίτμαρ Χάιντεμαν (φιλόσοφος)

### Αξιοσημείωτοι απόφοιτοι

* Αμίν Μέκι Μεντάνι (Σουδανός δικηγόρος, διπλωμάτης, ακτιβιστής για τα ανθρώπινα δικαιώματα και πολιτικός ακτιβιστής)
* Τζούνα Μπερνάρ (πολιτικός του Λουξεμβούργου)
* Ζαν-Πολ Πιέρ (μαθηματικός)
* Ζαν-Φρανσουά Ρισάρ (οικονομολόγος, πρώην αντιπρόεδρος της Παγκόσμιας Τράπεζας)

Παραπομπές
----------

1. 1 2  «OECD Reviews of Innovation Policy: Luxembourg 2016 | READ online». *oecd-ilibrary.org*. 2016. σελίδες 79–88. Ανακτήθηκε στις 23 Απριλίου 2021.
2. ↑  «Luxembourg - Communications». *Encyclopedia Britannica* (στα Αγγλικά). Ανακτήθηκε στις 21 Απριλίου 2021.
3. 1 2 3  Lehmann, Maura (March 22, 2021). «Higher education in Luxembourg». *RTL Télé Lëtzebuerg*.. Ανακτήθηκε στις March 25, 2021.
4. 1 2 3 4 5 6  «About the University». *University of Luxembourg*. Ανακτήθηκε στις 25 Μαρτίου 2021.
5. ↑  «Governance». *University of Luxembourg*. Ανακτήθηκε στις 25 Μαρτίου 2021.
6. ↑  «The rector». *University of Luxembourg*. Ανακτήθηκε στις 25 Μαρτίου 2021.
7. 1 2  «Facts». *University of Luxembourg*. Ανακτήθηκε στις 25 Μαρτίου 2021.
8. 1 2  «University of Luxembourg». *Times Higher Education World University Rankings*. Ανακτήθηκε στις 25 Μαρτίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο του Λουξεμβούργου** |

* Επίσημος ιστότοπος (γαλλικά)
* Επίσημος ιστότοπος (γερμανικά)
* Επίσημος ιστότοπος (αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148103798
* LCCN: n2006008299
* ISNI: 0000 0001 2295 9843
* GND: 16033783-5
* SUDOC: 124635016
* BNF: cb14639151q (data)
* NKC: ko2018980676

 |

 |